open-index/open-wikipedia-markdown huggingface dataset:
பி. எஸ். எம். சார்லசு

**பி. எஸ். எம். சார்லசு** (*P. S. M. Charles*) என அழைக்கப்படும் **பியென்சியா சரோஜினிதேவி மன்மதராஜா சார்ள்ஸ்** (*Piencia Sarojinidevy Manmatharajah Charles*) இலங்கைப் பொதுத்துறை அலுவலரும், வட மாகாணத்தின் முன்னாள் ஆளுநரும் ஆவார்.

## வாழ்க்கைக் குறிப்பு
யாழ்ப்பாணம், இளவாலையில் பத்தாவத்தை என்ற கிராமத்தில் கத்தோலிக்கக் குடும்பம் ஒன்றில் பிறந்த பி. எஸ். எம். சார்லசின் தந்தை ஒரு பாடசாலை அதிபர் ஆவார். யாழ்ப்பாணப் பல்கலைக்கழகத்தில் படித்துப் பட்டம் பெற்ற இவர் 1985 இல் ஆசிரிய சேவையில் இணைந்தார். பேராதனைப் பல்கலைக்கழகம், ரஜரட்டை பல்கலைக்கழகம் ஆகியவற்றில் பேரழிவு மேலாண்மை மற்றும் வணிக நிர்வாகம் ஆகியவற்றில் முதுகலைப் பட்டங்கள் பெற்றார்.

## பணிகள்
1991 ஆம் ஆண்டில் இலங்கை நிருவாக சேவைக்கு அவ்வாண்டில் தெரிவு செய்யப்பட்ட ஒரேயொரு தமிழராக இணைந்த சார்லசு முதலில் அநுராதபுர மாவட்ட செயலகத்தில் பணியாற்ற ஆரம்பித்தார். பின்னர் வவுனியா மாவட்டத்தில் உதவி அரசாங்க அதிபராக பதவியேற்று, பின்னர் கூடுதல் மாவட்ட செயலாளராகவும், 2008 அக்டோபரில் வவுனியா மாவட்டச் செயலாளராகவும் பணியாற்றினார். ஈழப்போரின் இறுதியில் வன்னியில் இருந்து இடம்பெயர்ந்த 300,000 தமிழ் அகதிகளுக்காக வவுனியாவில் அமைக்கப்பட்ட அகதி முகாம்களுக்கு பொறுப்பாளராக இருந்து செயற்பட்டார். 2012 மே மாதத்தில் மட்டக்களப்பு மாவட்ட செயலாளராக நியமிக்கப்பட்டார்.

2017 செப்டம்பரில் இலங்கை சுங்கத் திணைக்களத்தின் பணிப்பாளர் நாயகமாக நியமிக்கப்பட்டார். சந்தேகத்திற்கிடமான 143 சரக்குக் கொள்கலன்கள் தொடர்பான விசாரணைகள் தொடர்பாக அரசாங்கத்தின் அழுத்தத்தை ஏற்க மறுத்ததாகக் கூறப்பட்டு, 2019 சனவரியில் பதவியில் இருந்து நீக்கப்பட்டார். ஆனாலும், சுங்கப் பணியாளர்கள் எடுத்த தொழில்துறை நடவடிக்கை காரணமாக இவர் மீண்டும் பதவியில் அமர்த்தப்பட்டார். 2019 நவம்பரில் இலங்கையில் இடம்பெற்ற ஆட்சி மாற்றத்தை அடுத்து, இவர் சுகாதாரத்துறை மற்றும் சுதேச மருத்துவ சேவைகள் அமைச்சின் செயலாளராக அரசுத்தலைவர் கோட்டாபய ராஜபக்சவினால் நியமிக்கப்பட்டார்.

## வடமாகாண ஆளுநர்
2019 நவம்பர் 18 இல் கோட்டாபய ராஜபக்சவின் புதிய அரசு பதவியேற்றதில் இருந்து வட மாகாண ஆளுநர் பதவி வெற்றிடமாக இருந்து வந்தது. 2019 திசம்பர் 30 இல் சார்லசு வடமாகாணத்தின் 7-ஆவது ஆளுநராக அரசுத்தலைவரினால் நியமிக்கப்பட்டார். 2020 சனவரி 2 முதல் 2021 அக்டோபர் வரை இவர் இப்பதவியில் இருந்தார். இவருக்குப் பதிலாக ஜீவன் தியாகராஜா புதிய ஆளுநராக அரசுத்தலைவர் கோட்டாபய ராஜபக்சவினால் நியமிக்கப்பட்டார். 2023 மே மாதத்தில் இவர் மீண்டும் வட மாகாண ஆளுநராக அரசுத்தலைவர் ரணில் விக்கிரமசிங்கவினால் நியமிக்கப்பட்டார்.

## மேற்கோள்கள்

பகுப்பு:இலங்கையின் வட மாகாண ஆளுநர்கள்
பகுப்பு:வாழும் மக்கள்
பகுப்பு:இலங்கை உரோமன் கத்தோலிக்கர்கள்
பகுப்பு:இலங்கைத் தமிழ்ப் பெண்கள்
பகுப்பு:யாழ்ப்பாண மாவட்ட மக்கள்
போங்கிர், தெலங்கானா

**போங்கிர்** என்றும் புவனகிரி என்றும் அழைக்கப்படும் இது இந்திய மாநிலமான தெலுங்காணாவின் யாதத்ரி புவனகிரி மாவட்டத்தின் ஒரு நகரம் மற்றும் மாவட்ட தலைமையகம் ஆகும். இது தேசிய நெடுஞ்சாலை 163 இல் அமைந்துள்ள ஐதராபாத் பெருநகர மேம்பாட்டு ஆணையத்தின் கீழ் வருகிறது.

## சொற்பிறப்பு
மேற்கு சாளுக்கிய ஆட்சியாளரான ஆறாம் திரிபுவனமல்லன் விக்ரமாதித்தன்  காலத்தில் செதுக்கப்பட்டு தனிமைப்படுத்தப்பட்ட ஒற்றைக்கல் பாறைகளில் ஒன்று போங்கிர் கோட்டையில் உள்ளது. இதனால் இந்த இடத்திற்கு திரிபுவனகிரி என்று பெயரிடப்பட்டது. இந்த பெயர் படிப்படியாக புவனகிரி என்றும் பின்னர் போங்கிர் என்றும் மாறியது.

## நிலவியல்
போங்கிர் 17.5108 ° N 78.8889 ° E இல் அமைந்துள்ளது. இதன் சராசரி உயரம் 329 மீட்டர் (1,079 அடி) ஆகும்

## விளக்கப்படங்கள்
நகராட்சி பகுதி 9.63 சதுர கி.மீ. கொண்டுள்ளது. 2011 இந்திய மக்கள் தொகை கணக்கெடுப்பின்படி, போங்கிரின் மக்கள் தொகை 53,339 பேர்ஆகும். ஆண்கள் மக்கள் தொகையில் 51 சதவீதம், பெண்கள் 49 சதவீதம்  போங்கிர் சராசரி கல்வியறிவு விகிதம் 70 சதவீதம் ஆகும். இது தேசிய சராசரியான 74.04 சதவீதத்தை விடக் குறைவு; ஆண்களின் கல்வியறிவு 78% மற்றும் பெண் கல்வியறிவு 61 சதவீதம் ஆகும். மக்கள் தொகையில்  6 வயதுக்குட்பட்டவர்கள் 12 சதவீதம் பேர் ஆகும்

## அரசியல்
மக்களவை தொகுதியாக போங்கிர் 2002 ஆம் ஆண்டு வரம்புச் சட்டத்தின்படி 2008 இல் நடைமுறைக்கு வந்தது. பைலா சேகர் ரெட்டி தற்போதைய சட்டமன்ற உறுப்பினராக  உள்ளார் 

## சட்ட மன்றத்தொகுதி
போங்கிர் சட்டமன்றத் தொகுதி என்பது இந்தியாவின் தெலுங்கானா சட்டமன்றத்தின் ஒரு தொகுதியாகும். யாதத்ரி போங்கிர் மாவட்டத்தில் உள்ள 12 தொகுதிகளில் இதுவும் ஒன்றாகும். இது போங்கிர் மக்களவைத் தொகுதியின் ஒரு பகுதியாகவும் உள்ளது. 2014 சட்டமன்றத் தேர்தலில் தெலுங்கானா ராட்டிர சமிதியைச் சேர்ந்த பைலா சேகர் ரெட்டி முதல் முறையாக இந்த இடத்தை வென்றார்.

## நகராட்சி
போங்கிர் நகராட்சியில் 30 வார்டுகள் உள்ளன. 2000 தேர்தல்களில் தெலுங்கு தேச கட்சி நகராட்சியை கைப்பற்றியது. பென்டா நரசிம்ம (28/03/2000 முதல் 28/03/2005 வரை) நகர மன்றத்தின் தலைவர்களாக பணியாற்றினர். இவர் மக்களால் நேரடித் தேர்தல் மூலம் தேர்ந்தெடுக்கப்பட்டார். 2007 தேர்தல்களில் காங்கிரசு நகராட்சியை கைப்பற்றியது. தொனகொண்டா வனிதா (2007-2009), பாரே ஜாங்கிர் (2009–2011) ஆகியோர் மன்றத்தின் தலைவர்களாக பணியாற்றினர்.

2014 தேர்தல்களில் பாரதிய ஜனதாக் கட்சி வென்றது - 8 இருக்கைகள், தெலுங்கு தேச கட்சி- 7 இருக்கைகள், காங்கிரசு - 7 இருக்கைகள், சுயேச்சைகள் - 6 இருக்கைகள், சிபிஎம் - 1 இருக்கை. நகராட்சியை தனிப்பெருமபான்மை பலம் எந்த கட்சிக்கும் கிடைக்வில்லை.

## அருகிலுள்ள நகரங்கள்

ஐதராபாத் -49 கி.மீ. தொலைவில் உள்ளது
நல்கொண்டா -70 கி.மீ. தொலைவில் உள்ளது
வாரங்கல் -97 கி.மீ. தொலைவில் உள்ளது
சூர்யபேட்டை -104 கி.மீ. தொலைவில் உள்ளது
கரீம்நகர் -143 கி.மீ. தொலைவில் உள்ளது

## கலாச்சாரம்
இடது|thumb| புவனகிரி கோட்டையின் தொலைதூரக் காட்சி
இரவி நாராயண ரெட்டி, அலிமினெட்டி மாதவ ரெட்டி, பெல்லி லலிதா, பிரத்யுஷா, பென்டா ராமுலம்மா ஆகியோர் இந்த ஊரைச் சேர்ந்தவர்கள் .

நகரத்தில் சில குறிப்பிடத்தக்க அடையாளங்கள் உள்ளன. போங்கிர் கோட்டை அத்தகைய ஒரு அமைப்பாகும். போங்கிர் கோட்டையில் உள்ள மலையேற்றப் பள்ளி மலை ஏறுபவர்களின் பயிற்சி மையமாகும்.

## குறிப்புகள்

பகுப்பு:தெலங்காணா கோட்டைகள்
அரசு மத்திய அச்சகம், சென்னை

**அரசு மத்திய அச்சகம் (Government Central Press)** தமிழகத்தில் சென்னையில் உள்ள அச்சகம் ஆகும். இங்கு  தமிழக அரசின் எழுதுபொருள் மற்றும் அச்சிடும் துறை உள்ளது. இந்த அச்சகத்தில் மாநில அரசின் அச்சிடும் பணிகள் மேற்கொள்ளப்படுகின்றன. மேலும் அரசுப் பதிவுகளை பராமரிக்கும் பணியும் இங்கு மேற்கொள்ளப்பட்டு வருகிறது.  தற்போது, இந்த அச்சகத்தின் கட்டுப்பாட்டில் எட்டு கிளை அச்சகங்கள் மற்றும் எழுதுபொருள் கடைகள் இயங்கி வருகின்றன. 2017 ஆம் ஆண்டில், இந்தத் துறையில் 433 பெண்கள் உட்பட 1,646 ஊழியர்கள் பணியாற்றி வந்தனர்.

## வரலாறு
இந்த கட்டிடம் 1807 ஆம் ஆண்டில் ஆங்கில கிழக்கிந்திய கம்பெனியால் கட்டப்பட்டது .  அரசு மத்திய அச்சகம் 17 டிசம்பர் 1831 ஆம் நாளன்று நிறுவப்பட்டது.

## கட்டிடம்
அரசு அச்சகக் கட்டடம் எல் வடிவ ஒற்றை மாடி கட்டிடம் ஆகும்.  இந்தக் கட்டடம் 5.5 ஏக்கர் நிலத்தில் 36,000 சதுர அடி பரப்பளவில் அமைந்துள்ளது. இந்த வளாகத்தில் இருந்த  சரக்கறை 2013 ஜூன் மாதம் ஏற்பட்ட தீ விபத்தில் நாசமானது. 2017 ஆம் ஆண்டில்,  ரூ.125 மில்லியன் செலவில் இந்த கட்டடத்தைப்  புதுப்பித்து அமைக்க அரசு முன்மொழிவினைத தந்தது.

## அச்சகம் மற்றும் அதன் செயல்பாடுகள்
அரசு மத்திய அச்சகம், சென்னையில் ஜார்ஜ் டவுனில் உள்ள  மிண்ட் தெரு என்று அழைக்கப்படுகின்ற தங்கசாலைத் தெருவில் உள்ள மிண்ட் கட்டிடங்களில் அமைந்துள்ளது. இது 5.5 ஏக்கர் பரப்பளவில் உள்ளது. அச்சகத்தில் 880 ஊழியர்கள் பணியாற்றி வருகின்றனர்.

இந்த அச்சகத்தில் அரசு மத்திய அச்சகம், அரசு எழுதுபொருள் கடைகள் மற்றும் மெட்ராஸ் உயர்நீதிமன்றத்தில் உள்ள அரசு கிளை அச்சகம் ஆகியவை அடங்கும். இவை அனைத்தும் நகரத்திலேயே அமைந்துள்ளன. இதற்கான கிளை அச்சகங்கள் மதுரை, திருச்சி, சேலம், புதுக்கோட்டை, விருத்தாசலம், மற்றும் மதுரையில் உள்ள சென்னை உயர் நீதிமன்றக் கிளை ஆகியவற்றில் செயல்பட்டு வருகின்றன. உயர் நீதிமன்ற கட்டிடங்களில் இயங்கி வருகின்ற அரசு கிளை அச்சகம் சென்னை உயர்நீதிமன்றத்தின் அச்சிடும் பணிகளை பூர்த்தி செய்து வருகிறது.

இந்த அச்சகமானது சேவைத் துறை என்ற அளவில் தமிழக அரசால் கருதப்படுகிறது. தமிழக அரசின் அரசுத் துறைகள் மற்றும் அரசு நிறுவனங்கள் தொடர்பான அச்சுப் பணிகளும்இந்த அச்சகத்தில் மேற்கொள்ளப்பட்டு வருகிறது. அரச மத்திய அச்சகத்தில் அரசிதழ்கள், சட்டசபை விவாதங்கள், அறிக்கைகள், நிதி நிலை அறிக்கைகள், பருவ மலர்கள், தேர்தல் ஆவணங்கள், கணக்காளர் நாயகத்தின் அறிக்கைகள், மோட்டார் வாகனங்களின் பதிவுச் சான்றிதழ்கள், அரசு அலுவலர்களின் கடித முகப்புகள், அரசு விதி முறைகள், கையேடுகள், பருவ இதழ்கள், படிவங்கள் மற்றும் பதிவேடுகள் மற்றும் அரசாங்க தேர்வுக்குரிய பொருட்கள் உள்ளிட்டவை அச்சிடல் போன்ற முக்கிய செயல்பாடுகள் நடைபெற்று வருகின்றன.

## பொதுமக்கள் சேவை
இந்த அச்சகமானது பொதுமக்களுடன் நல்ல உறவினைப் பேணி வருகிறது. பிறப்புச் சான்றிதழ் தொடங்கி இறப்புச் சான்றிதழ் வரை அனைத்து வகையான சான்றிதழ்களையும் இது அச்சிடுகிறது. அனைத்திற்கும் மேலாக உரிய காலத்தில் கல்வி, வேலை வாய்ப்பு, சாதிச் சான்றிதழ் உள்ளிட்ட அனைத்து சான்றிதழ்களையும் உரிய நேரத்தில் உரிய துறைக்கு அனுப்பி வருகிறது. அரசு எழுதுபொருள் அங்காடி என்பது ஆண்டுதோறும் அரசிற்கு எழுதுபொருள் தொடர்பானவற்றை வழங்குவதற்காக மையப்படுத்தப்பட்ட நிறுவனமாக அமைந்து செயல்பட்டு வருகிறது.

## மேலும் காண்க
* சென்னையில் பாரம்பரிய கட்டமைப்புகள் 

## குறிப்புகள்

## வெளி இணைப்புகள்

* அதிகாரப்பூர்வ வலைப்பக்கம் 
பகுப்பு:தமிழ்நாடு அரசு
பகுப்பு:சென்னைக் கட்டிடங்கள்
பகுப்பு:சென்னை மாவட்டம்
பகுப்பு:சென்னையின் பாரம்பரியக் கட்டடங்கள்
பி. ஓர். & சன்ஸ்

வலது|thumb| பி.ஓர் & சன்ஸ் தயாரித்த ஆரம்ப காலப்பொருள்
**பி. ஓர் & சன்ஸ்** (P.Orr & Sons) இந்தியாவில்  தமிழகத்தில் சென்னை நகரை மையமாகக் கொண்ட, கைக்கடிகாரங்கள் மற்றும் சுவர்க்கடிகாரங்கள் ஆகியவற்றைத் தயாரிக்கின்ற ஒரு நிறுவனத் தொகுப்பு ஆகும். இது முதன் முதலில் கடிகாரங்களை தயாரிக்க ஆரம்பித்தது.  ஸ்காட்லாந்தைச் சேர்ந்த பீட்டர் ஓர் என்பவரால் 1846 ஆம் ஆண்டில்  ஜார்ஜ் கார்டன் & கோ தளத்தில் இது ஆரம்பிக்கப்பட்டது.

## வரலாறு
thumb|சென்னை அண்ணா சாலையில் அமைந்துள்ள பி. ஓர் & சன்ஸ் காட்சியறை,
பி. ஓர் & சன்ஸ் நிறுவனத்தின் முதல் ஷோரூம் எனப்படுகின்ற காட்சியறை 1879 ஆம் ஆண்டில் அண்ணா சாலையில் திறந்து வைக்கப்பட்டது, இது சென்னையில் தற்போதும் இயங்கி வருகின்ற ஒரு பாரம்பரிய கட்டிடமாகவும் இருந்து வருகிறது. இந்த கட்டிடத்தை ஸ்காட்லாந்தைச் சேர்ந்த, கெடிகாரங்கள் தயாரிப்பாளரான பீட்டர் ஓர் அமைத்தார். சென்னை அரசின் ஆலோசனைக் கட்டிடக் கலைஞரான ராபர்ட் சிசோம் இந்தக் கட்டடத்திற்கான வடிவத்தை அமைத்தார். இதை பின்னர் ஐந்தாம் ஜார்ஜ் பொறுப்பேற்ற டியூக் ஆஃப் யார்க் இளவரசர் ஜார்ஜும்  பின்னர் ராணி மேரி பொறுப்பேற்ற டெக்கின் இளவரசி மேரி ஆகியோர் திறந்து வைத்தனர். இந்த கடை ஆரம்பத்தில் வைரங்கள், உபகரணங்கள், துப்பாக்கிகள், வெள்ளிப்பொருள்கள் ஆகியவற்றின் விற்பனையில் ஈடுபட்டது.  பின்னர் இயந்திரத்தில் இயங்கும் கைக்கடிகாரங்கள் மற்றும் சுவர்க்கடிகாரங்களை விற்கத் தொடங்கியது. முதல் ரோலக்ஸ் கடிகாரம் இந்தியாவில் இங்குதான் விற்கப்பட்டது. பின்னர் இந்த நிறுவனம் 1967 ஆம் ஆண்டில் புகழ்பெற்ற டெக்ஸ்டைல் மில் அதிபரான கருமுத்து தியாகராஜன் செட்டியாரிடம் விற்கப்பட்டது.  தற்போது இந்தக் கடைகளின் தொகுப்பு அவரது லாயல் டெக்ஸ்டைல்ஸ் குழுவின் ஒரு பகுதியாக இயங்கி வருகிறது.

## பாரம்பரிய கட்டிடம்
சென்னை மெட்ரோ சில பகுதிகளை இடிக்க முன்மொழிந்தபோது அண்ணா சாலையில் உள்ள பி. ஓர். & சன்ஸ் கடை சர்ச்சைக்குள்ளானது. இருந்த போதிலும் உரிமையாளர்கள் இந்த கடை ஒரு பாரம்பரிய தளம் என்றும் அதில் எவ்வித மாற்றமும் மேற்கொள்ள முடியாது என்றும் வாதிட்டனர். இது ஒரு பாரம்பரிய தளம் என்பதை நிரூபிக்க போதுமான உரிய சான்றுகள் தரப்படாத நிலையில்சென்னைஉயர்நீதிமன்றம் இதன் சில பகுதிகளை இடிப்பதற்கு ஆதரவளித்தது, சென்னை மெட்ரோ இதன் சில பகுதிகளை இடிக்க ஆரம்பித்தபோது அதன் பிற பகுதிகளுக்கு சேதம் உண்டானது. மேலும் 2013 ஆம் ஆண்டில் சென்னை மாநகராட்சி  மேலும் 894 சதுர அடி கட்டிடத்தை பாதுகாப்பு காரணங்களுக்காக இடிக்கக் கோரியது. பி.ஓர் & சன்ஸ் சேதமடைந்த கட்டடக் பகுதிகளை மீட்டெடுக்கும் பணிகளில் ஈடுபட ஆரம்பித்தது. மேலும் மாநகராட்சியின் ஆணையைத் தடுக்க உயர் நீதிமன்றத்தில் விண்ணப்பம் செய்யப்பட்டது. நவம்பர் 2014 இல், நீதிமன்றம் மாநகராட்சிக்கு  ஆதரவாக  கட்டிடத்தின் மேலும் சில பகுதிகளை இடிக்க ஆணை வழங்கியது.

## விற்பனை
இந்நிறுவனம் தொடர்ந்து அனைத்து வகையான கெடிகாரங்களையும் விற்பனை செய்து வருகிறது. இதனை 168 ஆண்டுகளுக்கும் மேலாக இந்நிறுவனம் தொடர்ந்து செய்து வருகிறது. தமிழ்நாடு மற்றும் புதுச்சேரியில் கடைகளைக் கொண்டுள்ள இந்நிறுவனம் இந்திய மற்றும் வெளிநாட்டு கெடிகாரங்கள், அலாரம் வைத்த கடிகாரங்கள், தாத்தா அணியும் கடிகாரங்கள், மணிக்கூண்டு கடிகாரங்கள், கால அளவினைக் கொண்டு அமைந்துள்ள கடிகாரங்கள் உள்ளிட்டவற்றை நவீன காலத்தேவைக்கேற்ப விற்பனை செய்கிறது.

## மேலும் காண்க
* சென்னையில் பாரம்பரிய கட்டமைப்புகள்

## குறிப்புகள்

பகுப்பு:சென்னைக் கட்டிடங்கள்
பகுப்பு:சென்னை மாவட்டம்
பகுப்பு:சென்னையின் பாரம்பரியக் கட்டடங்கள்
பிதாபுரம்

**பிதாபுரம்** அல்லது பீட்டிகா புரம் என்பது இந்திய மாநிலமான ஆந்திராவின் கிழக்கு கோதாவரி மாவட்டத்தில் உள்ள ஒரு நகரமும் நகராட்சியுமாகும். இந்த நகரம் கோதாவரி நகர அபிவிருத்தி அதிகாரசபையின் ஒரு பகுதியாகும். கோயில் நகரமான இது ஐம்பத்தைந்து சக்தி பீடங்களில் ஒன்றாகும்.  

பிதாபுரத்தில் வசித்து வந்த சிறீபாத சிறீவல்லபர் அவரது பக்தர்களால் தத்தாத்ரேயரின் அவதாரம் என்று நம்பப்படுகிறார் .  கலி யுகத்தில் தத்தாத்ரேய தெய்வத்தின் முதல் முழுமையான அவதாரங்களில் ஒன்றாக இவர் கருதப்படுகிறார்.

## வரலாறு
பிதாபுரம் முதலில் பிட்டபுரம் என்று அழைக்கப்பட்டுள்ளது. 4ஆம் நூற்றாண்டின் மன்னர் சமுத்திரகுப்தரின் அலகாபாத் தூண் கல்வெட்டு இந்த நகரத்தைக் குறிப்பிடுவதற்கான ஆரம்பகால கல்வெட்டு ஆகும். இக்கல்வெட்டு பிஷ்டபுர மன்னர் மகேந்திரனை தோற்கடித்ததாகக் கூறுகிறது.  4 ஆம் மற்றும் 5 ஆம் நூற்றாண்டின் வசிட்டர் மற்றும் மத்தறை வம்சங்களின் கல்வெட்டுகளும் பிட்டபுராவைக் குறிப்பிடுகின்றன. இது கலிங்கத்தின் ஒரு பகுதியாக விவரிக்கிறது. 7 ஆம் நூற்றாண்டில், சாளுக்கிய மன்னர் இரண்டாம் புலிகேசி பிஷ்டபுரத்தை தனது இராச்சியத்துடன் இணைத்துள்ளார். பின்னர், வெங்கி சாளுக்கியர்களின் நிர்வாகப் பிரிவான ராஷ்டிரங்களில் ஒன்றாக பிதாபுரம் இருந்தது. பிதாபுரம் சாளுக்கியர்கள் என்று அழைக்கப்படும் சாளுக்கியர்களின் இணை கிளைகளில் ஒன்று, 12 - 13 ஆம் நூற்றாண்டுகளில் ராஜமன்றி, பிதாபுரம் , திரக்சாரமம் ஆகிய இடங்களை சுற்றியுள்ள பகுதியை ஆட்சி செய்தது.

இந்த நகரம் புருஹிதிகா தேவி கோவிலை கொண்டுள்ளது. இது 18 சக்தி பீடங்களில் ஒன்றாகும். 

## நிலவியல்
பிதாபுரம் 17.1167 ° N 82.2667  கிழக்கில் அமைந்துள்ளது. இது சராசரியாக 10 மீட்டர் (33 அடி) உயரத்தில் உள்ளது. இது பல கடற்கரைகளுக்கு அருகில் அமைந்துள்ளது. இது காக்கிநாடா, ராஜமன்றி ஆகிய 2 முக்கிய நகரங்களுக்கு இடையில் உள்ளது. பொதுவாக பிதாபுரம் நிலத்தால் சூழப்பட்டுள்ளது. அதன் பொருளாதார நடவடிக்கைகள் பெரும்பாலானவை காக்கிநாடாவில் நடைபெறுகின்றன. பிதாபுரம் சி.பி.எம். கிறிஸ்தவ மருத்துவ மையமானது மறைபணி மருத்துவர் டாக்டர் ஈ. சுமித் அவர்களால் தொடங்கப்பட்டது.     

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 52,360 பேர் ஆகும். மொத்த மக்கள் தொகை 0–6 வயதுக்குட்பட்ட 25,891 ஆண்கள், 26,469 பெண்கள் மற்றும் 5,116 குழந்தைகள். சராசரி கல்வியறிவு விகிதம் 75.00% ஆக உள்ளது. இது 35,434 கல்வியறிவு கொண்டது. இது தேசிய சராசரியான 73.00% ஐ விட அதிகமாகும்.

## போக்குவரத்து
பிதாபுரம் நகரம் தேசிய நெடுஞ்சாலை 216இல் அமைந்துள்ளது. பிதாபுரம் தொடருந்து நிலையம் ஹவுரா-சென்னை பிரதான பாதையின் துவாடா-விஜயவாடா பிரிவில் அமைந்துள்ளது. ராஜமன்றி வானூர்தி நிலையம் பிதாபுரத்திலிருந்து 55 கி.மீ தொலைவில் அமைந்துள்ளது.  

## குறிப்பிடத்தக்க நபர்கள்

* குச்சிமாஞ்சி சகோதரர்கள் 
* தேவலப்பள்ளி கிருஷ்ணசாத்திரி 
* அவந்த்ச சோமசுந்தர் 
* மாசிலாமணி 
* மொக்கபதி நரசிம்ம சாத்திரி 
* இரியாலி பிரசாத் 
* புராணம் சுப்ரமண்ய சர்மா 
* உமராலிசா 
* பாலந்திரபு ரஜனிகாந்தராவ் 
* வெங்கட பர்வதீசா கவ்லு 
* வெங்கட ராமகிருஷ்ணா கவ்லு

## குறிப்புகள்
 

பகுப்பு:சக்தி பீடங்கள்
பகுப்பு:கிழக்கு கோதாவரி மாவட்டம்
பகுப்பு:பண்டைய இந்திய நகரங்கள்
பகுப்பு:கிழக்கு கோதாவரி மாவட்டத்தின் மண்டலங்கள்
குதுப் திருவிழா

**குதுப் திருவிழா** (Qutub Festival) என்பது மூன்று நாள் நடைபெறும் ஒரு திருவிழா ஆகும். இது வழக்கமாக நவம்பர்-டிசம்பர் மாதங்களில் தில்லி இந்திய பெருநகரத்தில் உள்ள குதுப் வளாகத்தில் நடைபெறுகிறது. தில்லி சுற்றுலாத்துறை மற்றும், டெல்லி அரசு இதை ஏற்பாடு செய்கிறது.  திருவிழா நாட்டின் கலாச்சார கலை வடிவங்களைக் கொண்டிருக்கும் என்றாலும், குதுப் மினாரின் இந்த உன்னதமான கட்டமைப்பை தேசிய மற்றும் சர்வதேச கவனத்தின் போற்றுதலில் வைக்கிறது. 2019 ஆன்டின் இந்தத் திருவிழா நவம்பர் 15-19 முதல் நடைபெறும். 

திருவிழாவில் இதுவரை பல புகழ்பெற்ற பாடகர்கள் நிகழ்த்தினர்.   

## குறிப்புகள்

## வெளி இணைப்புகள்
*
*Qutub Festival, Delhi  at Delhi Tourism website
* It's Sufi and rock at Qutub Fest . தி இந்து

பகுப்பு:இந்திய திருவிழாக்கள்
பகுப்பு:தில்லி
குப்புராமு

**குப்புராமு** (*D. Kuppuramu*) ஓர் இந்திய அரசியல்வாதி ஆவார். இவர் தற்போது தமிழகப் பாரதீய ஜனதா கட்சியின் துணைத் தலைவராக உள்ளார்.

### வகித்த பதவிகள்
*விஸ்வ ஹிந்து பரிஷத் மாநிலத் தலைவர்
*பட்டினம்காத்தான் முதல்நிலை ஊராட்சி மன்றத் தலைவர்[1986-2006]

### போட்டியிட்ட தேர்தல்களும், முடிவுகளும்

## மேற்கோள்கள்

## வெளியிணைப்புகள்

* bjptn.org 
* Myneta.info

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
காந்தி சாகர் அணைக்கட்டு

இந்தியாவின் சம்பல் ஆற்றில் கட்டப்பட்ட நான்கு பெரிய அணைகளில் **காந்தி சாகர் அணை** ஒன்றாகும். இந்த அணை மத்திய பிரதேச மாநிலத்தின் மண்டோசோர், நீமச் மாவட்டங்களில் அமைந்துள்ளது. இது 62.17 மீட்டர் (204.0 அடி) உயரம் கொண்ட கல்கட்டு ஈர்ப்பு அணையாகும். 22,584 சதுர கிலோ மீட்டர் (8,720 சதுர மைல்கள்) நீர்ப்பிடிப்பு பகுதியிலிருந்து அணைக்கு நீர் வரத்து இருக்கிறது. இந்த அணையின் மொத்த சேமிப்பு திறன் 7.322 பில்லியன் கன மீட்டர் ஆகும்.  இந்தியப் பிரதமர் பண்டிட் ஜவஹர்லால் நேரு 7 மார்ச் 1954 அன்று  இந்த அணைக்கு அடிக்கல் நாட்டினார்.  பிரதான அணையின் கட்டுமானத்தை முன்னணி ஒப்பந்தக்காரர் துவாரகா தாஸ் அகர்வால் & அசோசியேட்ஸ் நிறுவனம் மேற்கொண்டது. 1960 ஆம் ஆண்டில் அணை கட்டி முடிக்கப்பட்டது. நீரோட்டத்தின் கீழ்ப்பகுதிகளில் கூடுதல் அணை கட்டமைப்புகள் 1970 களில் கட்டி முடிக்கப்பட்டன.

இந்த அணை தனது அடிவாரத்தில் 115 மெகாவாட் நீர்மின்சார நிலையத்தைக் கொண்டுள்ளது. 23 மெகாவாட் உற்பத்தி செய்யும் அலகுகள் ஐந்து உள்ளன. இவற்றின் மொத்த ஆற்றல் உற்பத்தி 564 ஜிகாவாட் ஆகும். மின் உற்பத்திக்கான பயன்பாட்டிற்குப் பின்னர் வெளியிடப்படும் நீரால்  பாசனப் பரப்பிற்கு பயன்படுத்தப்படுகிறது. இதற்கு கோட்டா தடுப்பணை உதவிகரமாக உள்ளது. இந்த கோட்டா தடுப்பணை இந்த அணையின் கீழ்ப்பகுதியிலிருந்து 104 கிலோமீட்டர்கள் (65 மைல்கள்) தொலைவில் ராஜஸ்தான் மாநிலத்தில் கோட்டா நகருக்கு அருகில் அமைந்துள்ளது.

அணையின் நீர்த்தேக்கம் பகுதி இந்தியாவில் இரண்டாவது பெரியது ( ஹிராகுட் நீர்த்தேக்கத்திற்குப் பிறகு) ஆகும். மேலும் ஆண்டு முழுவதும் பல வலசை போகின்ற மற்றும் வலசை போகாத பறவைகளை ஈர்க்கிறது. சர்வதேச பறவை வாழ்வு நிறுவனம் (ஐபிஏ) "A4iii" அளவுகோல்களின் கீழ் இந்த நீர்த்தேக்கமானது தகுதி பெற்றுள்ளது. சில இடங்களில் நீர்ப்பறவைகளின் எண்ணிக்கை 20,000 ஐத் தாண்டுவதாக தெரிவிக்கப்பட்டுள்ளது.

## நிலவியல்
வலது|thumb| சம்பல் ஆற்றில் காந்தி சாகர் அணை.
சம்பல் நதி (பண்டைய காலங்களில் சம்ரண்யாவதி நதி என்று அழைக்கப்படுகிறது) விந்திய மலைத்தொடரில் 853 மீட்டர்கள் (2799 அடி) உயரத்தில் உற்பத்தியாகிறது. இந்தூருக்கு அருகிலுள்ள மோவ் நகரின் மேற்கு-தென்மேற்கு திசையில் 15 கிலோமீட்டர்கள் (9.3 மைல்கள்) தொலைவில் இந்நதியின் உற்பத்தியிடம் அமைந்துள்ளது. இந்நதி மத்தியப் பிரதேசம் வழியாக வடக்கு மற்றும் வடகிழக்கு திசை நோக்கிப் பாய்ந்து ஒரு குறிப்பிட்ட நேரம் ராஜஸ்தானில் பாய்ந்து பின்னர் ராஜஸ்தான் மற்றும் மத்தியப் பிரதேசம் இடையே எல்லையை உருவாக்கி தென்கிழக்கு திசைியல் திரும்பி உத்தரப்பிரதேசத மாநிலத்தின் யமுனை நதியோடு சேர்கிறது. இந்நதி உற்பத்தியாகும் இடத்திலிருந்து யமுனா நதியுடன் சங்கமிக்கும் வரை இந்நதியின் மொத்த நீளம் 900 கிலோ மீட்டர்கள் (560 மைல்கள்) ஆகும் 

சம்பலும் அதன் துணை நதிகளும் வடமேற்கு மத்தியப் பிரதேசத்தின் மால்வா பகுதியைத் தங்கள் வடிநிலப் பகுதியாகக் கொண்டுள்ளன. அதே நேரத்தில் அதன் துணை நதியான பனாஸ் நதி , ஆரவல்லி மலைத்தொடரில் உற்பத்தியாகி, தென்கிழக்கு ராஜஸ்தான் நோக்கிச் செல்கிறது. யமுனாவுடன் அதன் சங்கமத்தில், சம்பல் மற்ற நான்கு நதிகளுடன் (யமுனா, காளி சிந்து ஆறு, குவாரி ஆறு, பாகுஜ் ஆறு)  இணைகிறது. இந்த நதிகள் சங்கமிக்கும் இடம் உத்தரப்பிரதேச மாநிலத்தில், பிண்டு மாவட்டம்  மற்றும் இட்டாவா மாவட்டம் ஆகியவற்றின் எல்லையில் பாரேவிற்கு அருகில் பச்நாடா எனுமிடத்தில் உள்ளது.

## மேற்கோள்கள்

பகுப்பு:மத்தியப் பிரதேச அணைகள்
பகுப்பு:Coordinates on Wikidata
டென்னிஸ் லில்லி

**டென்னிஸ் கீத் லில்லி** (Dennis Keith Lillee ),  (பிறப்பு: ஜூலை 18, 1949) ஒரு முன்னாள் ஆஸ்திரேலியத் துடுப்பாட்ட வீரர் ஆவார், "அவரது தலைமுறையின் சிறந்த விரைவு வீச்சாளர்" என்று கருதப்படுகிறார். லில்லி தனது அதீத உணர்வு வெளிப்பாடு மற்றும் விட்டுக் கொடுக்காமல் இறுதி வரை போராடும் குணம் போன்றவற்றிற்காக ரசிகர்களிடையே புகழ் பெற்றவர்.

இவர் இதுவரை 70 தேர்வுத் துடுப்பாட்டப் போட்டிகளில் விளையாடி 905 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார்.63 ஒருநாள் பன்னாட்டுத் துடுப்பாட்டப் போட்டிகளில் விளையாடி 240 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார். 198 முதல் தரத் துடுப்பாட்டப் போட்டிகளில் விளையாடி 2,337 ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 73* ஓட்டங்கள் எடுத்தார்.  102 பட்டியல் அ துடுப்பாட்டப் போட்டிகளில் விளையாடி 382  ஓட்டங்களை எடுத்துள்ளார். அதில அதிகபட்சமாக இறுதிவரை ஆட்டமிழக்காமல் 42* ஓட்டங்கள் எடுத்தார்

17 டிசம்பர் 2009 அன்று, லில்லி ஐ.சி.சி கிரிக்கெட் ஹால் ஆஃப் ஃபேமில் சேர்க்கப்பட்டார் . இந்தியாவின் சென்னையில் உள்ள எம்.ஆர்.எஃப் பேஸ் அறக்கட்டளைக்கும் பங்களித்துள்ளார்.

## கிரிக்கெட் வாழ்க்கை
620 வயதில், லில்லி 1969-70 ஆம் ஆண்டில் மேற்கு ஆஸ்திரேலியாவுக்காக தனது முதல் தரத் துடுப்பாட்டப் போட்டிகளில் அறிமுகமானார் .லில்லி தனது முதல் ஆண்டில் 32 இழப்புகளை வீழ்த்தி WA இன் முன்னணி இழப்புகளைக் கைப்பற்றியவர் ஆவார்.  ஆண்டின் முடிவில், ஆஸ்திரேலிய இரண்டாவது அணியுடன் நியூசிலாந்தில் சுற்றுப்பயணம் செய்து 16.44 எனும் சராசரியில் 18 இழப்புகளை வீழ்த்தினார்.

## ஓய்வுக்குப் பிறகு
லில்லி 1987 &ndash; 88 இல் டாஸ்மேனியாவுக்காக முதல் தரத் துடுப்பட்டப்  போட்டிகளில் விளையாடுவதற்காக அணிக்குத் திரும்பி வந்தார், தனது முதல் பந்து வீச்சில் ஒரு இழப்பினை எடுத்தார். 1988 ஆம் ஆண்டில், கணுக்காலில் பலத்த காயம் அடைவதற்கு முன்பு, அவர் இங்கிலாந்து  கவுண்டி அணியான நார்தாம்ப்டன்ஷையர் துடுப்பாட்ட அணி சார்பாக எட்டு போட்டிகளில் விளையாடினார். தனது சமீபத்திய சுயசரிதையில், அப்போதைய தலைவர் ஆலன் பார்டர் பரிந்துரையின் பேரில் ஆஸ்திரேலிய அணிக்காக மீண்டும்  விளையாடியதாக லில்லி கூறினார்.

1990 களில் மற்றும் 21 ஆம் நூற்றாண்டின் ஆரம்ப ஆண்டுகளில் இளம் பந்து வீச்சாளர்களுக்கு வழிகாட்டுதல் மற்றும் பயிற்சி அளிப்பதற்காக லில்லி தன்னை அர்ப்பணித்துள்ளார்.குறிப்பாக பிரட் லீ, ஷான் டைட் மற்றும் மிட்செல் ஜான்சன் . 1987 முதல் அண்மையில் வரை வேகப்பந்து வீச்சாளர்களைப் பயிற்றுவிப்பதற்காக இந்தியாவின் சென்னையில் உள்ள எம்.ஆர்.எஃப் பேஸ் அறக்கட்டளையுடன் இணைந்து பனியாற்றுகிறார்.  லிலாக் ஹில்லில் ஏசிபி சனாதிபதியின் லெவன் போட்டியில் லில்லி 1999 ஆம் ஆண்டு வரை போட்டி துடுப்பாட்டத்தினை விளையாடினார். தனது இறுதி ஆட்டத்தில் அவர் மூன்று இழப்புகளை வீழ்த்தி தனது மகன் ஆதாமுடன் விளையாடினார்.

தரைவிரிப்புகள், வேலை பூட்ஸ், குளுக்கோசமைன் மாத்திரைகள் போன்ற முதுமை மூட்டழற்சி அறிகுறிகள் மற்றும் சூரிய சக்தி நிறுவனங்கள் போன்ற பல தொலைக்காட்சி விளம்பரங்களில் அவர் தோன்றியுள்ளார்.

## சான்றுகள்

* 
* 
* 

பகுப்பு:ஆத்திரேலியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
வெண்குடைக் காளான்

***வெண்குடைக் காளான் (Boletus edulis)*** (ஆங்கிலம்: **செப்**, ** பென்னி மெத்தப்பம்**, **போரினோ** அல்லது **போர்சினி**)   *போலத்தசு* பேரினம் சார்ந்த ஒரு பேசிடியோமைசீட் பூஞ்சை ஆகும்.  இது ஐரோப்பா, ஆசியா, வட அமெரிக்கா எங்கணும் வடக்கு அரைக்கோளத்தில் பரவலாகக் காணப்படுகிறது. இது இயல்பாகவே தென் அரைக்கோளத்தில் வளர்வதில்லை. என்றாலும் இது தென் ஆப்பிரிக்காவிலும் ஆத்திரேலியாவிலும் நியூசிலாந்திலும் பிரேசிலிலும் அறிமுகப் படுத்தப்பட்டுள்ளது.முன்பு *போலத்தசு எடிலசு* இனத்தின் வகைமைகளாகக் கருதிய  மிக நெருக்கமான பல ஐரோப்பியக் காளான்கள் இன்று மூலக்கூற்று தொகுதிமரபாய்வால் தனித்த தாவர இனமாகக் கண்டறியப்பட்டுள்ளன. இதேபோல, முன்பு பல தாவர இனங்களாகக் கருதிய காளான்கள் உண்மையில் போலத்தசு எடுலிசு இனத்தோடு நெருங்கினவாகக் கண்டறியப்பட்டுள்ளன.  இவ்வகையில் மேற்கு வட அமெரிக்காவின் இனமான கலிபோர்னியா பெரும்போலத்தே (* போலத்தசு எடுலிசு* வகை. * கிரேண்டேடுலிசு (grandedulis)*)  ஆக வகைப்படுத்தி 2007 இல் கண்டறியப்பட்டுள்ளது. இது அடர்ந்த நிறமுள்ள பெரிய பழவுடல் வகையாகும்.

இந்தக் காளான் இலையுதிர் காடுகளிலும் ஊசியிலைக் காடுகளிலும் வளர்ப்பு மரங்களிலும் மர நிலத்தடி வேர்களில் பூஞ்சத் திசுக்களால் கவித்து வேர்ப்பூஞ்சைகளாக இணைவாழ்வில் ஈடுபடுகிறது.  இந்தப் பூஞ்சை கோடையிலும் இலையுதிர் காலத்திலும் விதைத்துள் தாங்கிய பழவுடலை வெளியிடுகிறது. இப்பழவுடல் பெரிய பழுப்புநிறக் குடையைக் கொண்டுள்ளது. இது சிலவேளைகளில் 35 செமீ விட்டத்துடன் 3கிகி எடை  வரை வளரும். இதில் பிற போலத்தே காளான்களைப் போல குடையின் அடிப் பகுதியில்.  விதைத்தூள்பைகளுக்கு மாற்றாக, அதிலிருந்து தண்டின் ஊடாகக் குழல்கள் கீழிறங்கும்;  முதிர்ந்த விதைத்தூள்கள் திறந்த குழல்களில் இருந்து அல்லது அதன் புரை(துளை)களில் இருந்து வெளியேறும்.  *போலத்தசு எடுலிசுப்* பழவுடலின் இத்துளை அமைந்த மேற்பரப்பு இளமையில் வெண்ணிறமாகவும் முதிர்ந்ததும், பசுமஞ்சளாகவும் மாறும். 25 செமீ உயரமும் 10 செமீ விட்டமும் உள்ள இதன் தண்டின் நிறம், வெண்மையாகவோ மஞ்சளாகவோ அமையும். தண்டின் ஒரு பகுதி இணையான, புடைத்த வலைப்பின்னல் உறையுடன் அமையும்.

பலவகை உணவுகளில் உட்கூறாக அமையும் *போ. எடுலிசு*   பெறுமதி வாய்ந்த ஓர் உண்ணும் காளான் ஆகும். இது வழக்கமாக நறுஞ்சுவைச்சாற்றிலும் கூட்டாகவும் பிற அடுமுறை உணவுகளிலும் சமைத்து உண்ணப்படுகிறது. இந்தக் காளான் கொழுப்பு குறைந்தது; செரிக்கும் மாப்பொருள்களும் உயரளவு புரதமும் உயிர்ச்சத்துகளும் கனிமச்சத்துகளும் நார்ச்சத்துகளும் கொண்டது.  இது வணிகவியலாக விற்கப்பட்டாலும் இதைப் பயிரிடுவது அரிது.  நடுவண் ஐரோப்பாவிலும் தென் ஐரோப்பாவிலும்  வடக்கு ஐரோப்பாவிலும்  இலையுதிர் காலத்தில் மட்டும் கிடைக்கும் இது உலர்த்திப் பதப்படுத்தி பொட்டணமிட்டு உலகெங்கும் அனுப்பி விற்கப்படுகிறது. உலர்நிலையிலும் இதன் வாசம் குறைவதில்லை. *போ.&nbsp;எடுலிசு*  ஊறுகாயிட்டு விற்கும் காளான்களில் ஒன்றாகும்.

## வகைபாட்டியல்

*போலத்தசு எடுலிசு*  முதலில் 1782 இல் பிரெஞ்சு தாவரவியல் அறிஞராகிய ழீன் பாப்திசுத்தே பிராங்குவாயிசு பியேர் புல்லார்டுவால் விவரிக்கப்பட்டது. இது இன்றும் தன் முதற்பெயரைத் தக்கவைத்துக் கொண்டுள்ளது.

*போ. எடுலிசு*  *போலத்தசு* பேரினத்தின் வகைமை இனமாகும்..

## விவரிப்பு

### உறவுள்ள பிற இனங்கள்

## மேற்கோள்கள்

### பாட நூல்
* 

எடுலிசு
பகுப்பு: ஆப்பிரிக்கத் தாயகப் பூஞ்சைகள்
பகுப்பு: ஆசியத் தாயகப் பூஞ்சைகள்
பகுப்பு: ஐரோப்பியத் தாயகப் பூஞ்சைகள்
பகுப்பு: நியூசிலாந்து தாயகப் பூஞ்சைகள்
பகுப்பு:வட அமெரிக்கத் தாயகப் பூஞ்சைகள்
பகுப்பு:உண்ணும் பூஞ்சைகள்
பகுப்பு:பிரெஞ்சு உணவுகள்
பகுப்பு: இத்தாலிய உணவுகள்
பகுப்பு:மேற்காசியத் தாயகப் பூஞ்சைகள்
பகுப்பு:பின்லாந்து தாயகப் பூஞ்சைகள்
தெபால்பூர், இந்தியா

**தெபால்பூர்** (Depalpur) என்பது இந்தியாவின் மத்தியப் பிரதேச மாநிலத்தில் உள்ள இந்தூர் மாவட்டத்தில் உள்ள ஒரு நகரம் மற்றும் ஒரு  பேரூராட்சியாகும். இந்தூரில் இருந்து 41.7 கி.மீ தொலைவில் உள்ளது     

## பெயரின் தோற்றம்
பாரம்பரியத்தின் படி, இந்த நகரத்திற்கு பரமாரா வம்ச ஆட்சியாளர் தேவபாலாவின் (1216-40 ஆட்சி) பெயரிடப்பட்டது. 

## வரலாறு
அயினி அக்பரியில், மால்வா சுபாவில் உள்ள உஜ்ஜைன் 'சர்க்கரின் 10 மகால்களில் தெபால்பூர் குறிப்பிடப்பட்டுள்ளது.  பின்னர், இது இந்தூரின் சுதேச அரசின் ஒரு பகுதியாக மாறியது. தெபல்பூரின் சமீன்தார் ராய் பகதூர் நானக் சந்த் அய்ரின் என்பராவாரர். (1840-1920), பின்னர் சமீன்தாரின் மரணத்திற்குப் பிறகு அவரது குடும்பச் சொத்துக்களை தெபல்பூரின் விவசாயிகளுக்கு விநியோகிக்கிறது. 

## நிலவியல்
தெபால்பூர்   .அமைந்துள்ளது.  இது சராசரியாக 533 மீட்டர் உயரத்தில் உள்ளது (1748 &nbsp; அடி). 

## விளக்கப்படங்கள்
2011 இந்திய மக்கள் தொகை கணக்கெடுப்பின்படி  தெபால்பூரில் 15,200 மக்கள் தொகை இருந்தது. ஆண்களில் மக்கள் தொகையில் 51 சதவீதமும், பெண்கள் 49 சதவீதமும் இருந்தது. தெபால்பூரின் சராசரி கல்வியறிவு விகிதம் 57 சதவீதமாகும். இது தேசிய சராசரியான 59.5 சதவீத்தை விடக் குறைவு: ஆண் கல்வியறிவு 69 சதவீதம், பெண் கல்வியறிவு 45 சதவீதம் ஆகும்.தெபால்பூரில், மக்கள் தொகையில் 16 சதவீதம் பேர் 6 வயதுக்குட்பட்டவர்கள். 

## குறிப்புகள்

பகுப்பு:இந்தோர் மாவட்டம்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
தில்லா ஜோகியன்

**தில்லா ஜோகியன்** (Tilla Jogian ) என்பது பாக்கித்தானின் பஞ்சாப் மாகாணத்தின் உப்பு மலையின் உச்சியில் அமைந்துள்ள ஒரு கைவிடப்பட்ட இந்து கோயில் மற்றும் துறவியின் வளாகமாகும். 

இந்த வளாகம் 1947 க்கு முன்னர் பஞ்சாபில் இந்துக்களுக்கு மிக முக்கியமான மையமாக இருந்துள்ளது. மேலும் இது நூற்றுக்கணக்கான சந்நியாசிகளையும் கொண்டிருந்தது. சீக்கிய மத நிறுவனர் குரு நானக்குடனான தொடர்புக்காக இந்த தளம் சீக்கிய மதத்திலும் முக்கியமானது. 

## இருப்பிடம்
ஜீலம் மற்றும் தினா நகரங்களுக்கு மேற்கே சுமார் 25 கி.மீ தொலைவில் பாக்கித்தானின் பொட்டோகார் பீடபூமியில் தில்லா ஜோகியன் வளாகம் அமைந்துள்ளது. இது குகாவிலிருந்து சுமார் 9 கி.மீ தூரத்தில் உள்ளது. இந்த வளாகம் ஜீலம் நதி மற்றும் பெரும் தலைநெடுஞ்சாலைக்கு அருகில் அமைந்துள்ளது - இது மத்திய ஆசியாவை இந்தியாவுடன் இணைத்த பண்டைய பாதையாகும். தில்லா ஜோகியன் ரோடாசு கோட்டைக்கு அருகிலும், கட்டாசு ராஜ் கோயில்களுக்கு அருகிலும் அமைந்துள்ளது. ஒரு புனித குளம் கொண்ட மற்றொரு முக்கியமான இந்து யாத்திரைத் தளமாகும் இது இந்து கடவுளான சிவனின் கண்ணீரிலிருந்து உருவாக்கப்பட்டதாகக் கூறப்படுகிறது.       

தில்லா ஜோகியன் வளாகம் உப்பு மலைத்தொடர், அதே பெயரில் ஒரு மலை உச்சியில் அமைந்துள்ளது. கோயில்கள் மலையின் உச்சிக்கு அருகில் 975 மீட்டர் (3200 அடி) உயரத்தில் அமைந்துள்ளன. இதன் விளைவாக பஞ்சாப் சமவெளிகளுடன் ஒப்பிடும்போது குளிரான மற்றும் ஈரமான காலநிலை உருவாகிறது. ஆலிவ் மரங்கள், பைன்கள் மற்றும் அகாசியா மொடெஸ்டா ஆகியவற்றால் காடுகள் நிறைந்த ஒரு பகுதியில் இந்த வளாகம் அமைந்துள்ளது. 

## வரலாறு
[thumb| மகாராஜா [ரஞ்சித் சிங் ஒரு சிறிய நினைவுச்சின்னத்தை கட்டினார். இந்த இடத்தில் 40 நாட்கள் தங்கியிருந்தபோது குருநானக் தியானித்த இடத்தை குறிக்கிறது. ]]
தில்லா ஜோகியன் குறைந்தது 2000 ஆண்டுகளாக இந்து புனித யாத்திரை மையமாக இருப்பதாக பிரபலமாக நம்பப்படுகிறது.  இந்த வளாகம் கிமு 1 ஆம் நூற்றாண்டில் நிறுவப்பட்டதாகக் கூறப்படுகிறது.  கான்பட்டா ஜோகி, அதன் உறுப்பினர்களின் காதுகளை குத்துவதற்கு குறிப்பிடப்பட்ட ஒரு சந்நியாசியான குரு கோரக்நாத் என்பவரால் நிறுவப்பட்டது. இது தில்லா ஜோகியனை மையமாகக் கொண்டது.  

இந்து புனித யாத்திரை மையமாக தில்லா ஜோகியனின் முக்கியத்துவம் சீக்கிய மதத்தின் நிறுவனர் குருநானக்கை ஈர்த்தது, 1500 களின் முற்பகுதியில் 40 நாட்கள் இங்கு தியானித்தார்.  முகலாய பேரரசர் அக்பர் செல்வாக்குமிக்க மற்றும் பரவலாக மதிக்கப்படும் "பால்நாத் ஆலயத்தை" பார்வையிட்டுள்ளார். இந்த பிரகாசத்தை அவரது வரலாற்றாசிரியர் அபுல் ஃபசால் "மிகவும் பழமையான்து" என்று குறிப்பிட்டுள்ளார்.   மேலும் அக்பர் இந்த தளத்தின் பழைய  காலத்தைக் கண்டு ஆச்சரியமானார்.  17 ஆம் நூற்றாண்டின் பேரரசர் ஜஹாங்கிர் கோயில் வளாகத்தையும் பார்வையிட்டுள்ளார். முகலாய ஆட்சியின் வீழ்ச்சியைத் தொடர்ந்து, இந்த வளாகத்தை பஷ்தூன் மன்னர் அகமத் ஷா அப்தாலி,  பஞ்சாபிற்குள் மேற்கொண்ட பல போரில் இதையும் கைப்பற்றி சூறையாடினார்.  அப்தாலியின் வீழ்ச்சியைத் தொடர்ந்து இந்த வளாகம் மீண்டும் புனரமைக்கப்பட்டது.  

19 ஆம் நூற்றாண்டின் பிற்பகுதியில் மகாராஜா ரஞ்சித் சிங், குருநானக்கின் வருகையை நினைவு கூர்ந்தார். கல்லால் கட்டப்பட்ட குளம் மற்றும் குருநானக் வழக்கமாக தியானித்ததாகக் கூறப்படும் சரியான இடத்தைக் குறிக்க ஒரு சிறிய நினைவுச்சின்னம் எழுப்பினார்.  

## குறிப்புகள்

## வெளி இணைப்புகள்
* Trekking on the Tilla Jogian by Shaikh Muhammad Ali
* Tilla Jogian picture travelogue
* Tilla Jogian destruction of 1st century BC heritage of Pakistan

பகுப்பு:பாக்கித்தானில் உள்ள இந்து கோயில்கள்
பகுப்பு:பஞ்சாப் (பாகிஸ்தான்) மாகாணத்தில் உள்ள இந்து கோயில்கள்
தயால்பூர்

**தயால்பூர்** (Dialpur) என்பது இந்தியாவின் பஞ்சாப் மாநிலத்தின் ஜலந்தர் மாவட்டம்  மற்றும் கபூர்தலா மாவட்டம் ஆகிய இரு மாவட்டங்களுக்குள்ளும் அடங்கியுள்ள  ஒரு கிராமமாகும். காபுர்தாலாவிலிருந்து இது 13 கி.மீ தொலைவில் அமைந்துள்ளது. இது தயால்பூரின் மாவட்ட மற்றும் துணை மாவட்ட தலைமையகமாகும். பஞ்சாபின் இரண்டு மாவட்டங்களில் அமைந்துள்ள ஒரு சில கிராமங்களில் இதுவும் ஒன்று என்பதால் இந்தக் கிராமம் தனித்துவமானது. இந்தியாவின் அரசியலமைப்பு மற்றும் பஞ்சாயத்து ராஜ் திட்டத்தின்படி கிராமத்தின் தேர்ந்தெடுக்கப்பட்ட பிரதிநிதியாக இருக்கும் ஒரு சர்பஞ்ச் இந்த கிராமத்தை நிர்வகிக்கிறார்.

## மக்கள்தொகை
2011 ஆம் ஆண்டில் மக்கள் தொகை கணக்கெடுப்பு வெளியிட்டுள்ள அறிக்கையின்படி, தயால்பூரில் மொத்தம் 918 வீடுகள் உள்ளன. 3,995 பேர் கொண்ட மக்கள் தொகையில் 2,240 ஆண்களும் 1,755 பெண்களும் உள்ளனர். தயால்பூரின் கல்வியறிவு விகிதம் 80.29 சதவீதமகும். இது மாநில சராசரியான 75.84 சதவீத்ததை விட அதிகமாகும். 6 வயதிற்குட்பட்ட குழந்தைகளின் மக்கள் தொகை 398 ஆகும், இது தயால்பூரின் மொத்த மக்கள்தொகையில் 9.96 சதவீதமாகும். குழந்தை பாலின விகிதம் தோராயமாக 785 ஆகும், இது மாநில சராசரி 846 ஐ விட குறைவாக உள்ளது.

## சதி
கிராமத்தில் அட்டவணை சாதி (எஸ்சி) கிராமத்தின் மொத்த மக்கள்தொகையில் 28.89 சதவீதாமாகும். இந்த ஊரில் எந்த அட்டவணை பழங்குடியினரும் (எஸ்.டி) இல்லை,

## விமான பயண இணைப்பு
கிராமத்திற்கு மிக அருகில் உள்ள விமான நிலையம் ஸ்ரீ குரு ராம் தாஸ் ஜீ சர்வதேச விமான நிலையம் .

## வெளி இணைப்புகள்
*  Villages in Kapurthala
* Kapurthala Villages List

## குறிப்புகள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
முங்கர் கோட்டை

இந்தியாவின் பீகார் மாநிலத்தில் முங்கரில் (பிரித்தானியாவின் இந்தியப் பேரரசு காலத்தில் மொங்கைர் என்றும் உச்சரிக்கப்பட்டது) அமைந்துள்ள **முங்கர் கோட்டை** கங்கை ஆற்றின் தென் கரையில் ஒரு மலையின் மீது கட்டப்பட்டுள்ளது. இதன் வரலாறு முற்றிலும் அறியப்படவில்லை என்றாலும் இந்தியாவின் மம்லூக்கிய(தில்லி) அடிமை வம்சத்தின் ஆரம்ப ஆட்சியின் போது கட்டப்பட்டது என்று நம்பப்படுகிறது. கோட்டை அமைந்துள்ள முங்கர் நகரம் தில்லியின் முகம்மது பின் துக்ளக்கின் கட்டுப்பாட்டில் இருந்தது (பொ.ச. 1325-1351). இந்தக் கோட்டையில் கர்னாச்சாரா அல்லது கரஞ்சாரா என அழைக்கப்படும் இரண்டு முக்கிய மலைகள் உள்ளன. மேலும் மற்றொரு செவ்வக மேடு வரலாற்று இணைப்புகளைக் கொண்ட கோட்டையின் இருப்பிடமாகக் கருதப்படுகிறது.  இந்தக் கோட்டைக்கு அடுத்தடுத்து (கல்ஜிகள், துக்ளக், லோடிகள், வங்காளத்தின் நவாப்கள்) முகலாய ஆட்சியாளர்கள் இருந்தனர். இறுதியாக வான்சிட்டார்ட் நடத்திய பேச்சுவார்த்தையில் ஒரு பண வெகுமதிக்காக, முதுமையில் இருந்த தனது தந்தையான மார் ஜாபரை பதவி நீக்கம் செய்து, மிர் குவாசிம் (1760-72) கோட்டையை ஆங்கிலேயரிடம் ஒப்படைக்க ஒப்புக் கொண்டார். இந்த ஒப்பந்தத்தில் பிரித்தானிய கிழக்கிந்திய நிறுவனத்தின் வணிகர்கள் விளம்பர மதிப்பீட்டு வணிக வரி 9 சதவிகிதம், ஒரு இந்திய வணிகரின் வரி 40% செலுத்தப்பட்டது. இந்தக் கோட்டை 1947 (இந்தியாவின் சுதந்திரம்) வரை வங்காளத்தில் ஆங்கிலேயர்களுக்கு கணிசமான வருவாய் வழங்கிய முக்கியத்துவம் வாய்ந்த இடமாக இருந்தது.     

இந்தக் கோட்டையில் பிர் ஷா நுபாவின் கல்லறை (இறப்பு 1497), ஷா சுஜாவின் அரண்மனை, முல்லா முகம்மது சையதின் கல்லறை (பொ.ச. 1704 இல் இறந்தவர்), கங்கை நதியில் உள்ள கஷ்டஹரினி கணவாய், சண்டிஸ்தானா (பண்டைய கோயில்),18 ஆம் நூற்றாண்டு பிரித்தானியர் கல்லறை போன்ற பல மத மற்றும் வரலாற்று நினைவுச்சின்னங்கள் உள்ளன. சமீபத்திய காலங்களில், ஒரு பிரபலமான யோகா பள்ளி இங்கு நிறுவப்பட்டுள்ளது.  

## சொற்பிறப்பு
முங்கர் என்ற வார்த்தையின் சொற்பிறப்பியல் கோட்டையிலும், அதே பெயரிலும் அழைக்கப்படும் ஊரிலும் மகாபாரத காவியத்துடன் இணைப்புகளைக் கொண்ட முட்ககிரி ஆகும். பாலா வம்சத்தைச் சேர்ந்த தேவபாலாவின் செப்புத் தகடு கல்வெட்டு முங்கரைக் குறிக்கிறது. மற்றொரு பதிப்பு என்னவென்றால், முட்கலா முனிவரிடமிருந்தோ அல்லது கௌதம புத்தரின் சீடரான மெளத்கல்யாயனாவிடமிருந்தோ இந்தப் பெயர் வந்திருக்கலாம். ஜெனரல் கன்னிகாமின் விளக்கம் என்னவென்றால், இதன் ஆரம்பகால குடிமக்களான முண்டாக்களின் பெயரைக் கொண்டிருக்கலாம். சி.இ.ஏ ஓல்ட்ஹாம் இது ஒரு  (ஒரு புனித முனிவரின் துறவி) என்று ஒரு பதிப்பைக் கொடுக்கிறது.   

## வரலாறு
கோட்டையின் வரலாறு கி.பி 1330 முதல் தில்லியின் முகம்மது பின் துக்ளக் ஆட்சியின் கீழ் காணப்படுகிறது. ஆனால் அதன் பண்டைய வரலாறு, பெரும்பாலும் இந்து மன்னர்களால் ஆளப்படும் ஒரு நகரமாக, ஆரம்பத்தில் சந்திரகுப்த மெளரியருக்கு (கிமு 4 ஆம் நூற்றாண்டு) கீழ் இருந்ததாக ஒரு கல்வெட்டில் கண்டுபிடிக்கப்பட்டது. (இது ஆரம்பத்தில் குப்தா கரிஸ் என்று அழைக்கப்பட்டது) பின்னர் அங்க ராஜ்யத்துடன் இணைக்கப்பட்டது. கி.பி 9 ஆம் நூற்றாண்டில் பாலா மன்னர்களிடமும் இருந்தது.

; இடைக்காலம் 

மிதிலாவின் கர்நாடக வம்சத்தின் ஆட்சியில் இருந்த முங்கர், கி.பி 1225 இல் பக்தியார் கல்ஜியால் கையகப்படுத்தப்பட்டது. பின்னர் கல்ஜி ஆட்சியாளரான கயாசுதீன் கல்ஜியின் கீழ் இருந்தது.  

## மேற்கோள்கள்

பகுப்பு:முங்கேர் மாவட்டம்
பகுப்பு:Pages using deprecated image syntax
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:பீகாரில் உள்ள கோட்டைகள்
பசீர் ஏ. தாகிர்

**பசீர் தாகிர்** பாக்கித்தானின் பெராவில் பிறந்தவர். இவர் பாக்கித்தானின் வங்கி, தகவல் தொடர்பு மற்றும் அசையாச் சொத்து வணிகம்  போன்ற துறைகளில் ஒரு முக்கிய நிறுவன நபராக உள்ளார்.

இவர் தாபி குழுமத்தின் முன்னாள் தலைமை நிர்வாக அதிகாரியாகவும், வாட்டீன் தொலை தொடர்பு வாரியத்தின் உறுப்பினர்ராகவும், வாரிட் சர்வதேச தொலை தொடர்பு   நிறுவனத்தின் குழு உறுப்பினராகவும் மற்றும் அதன் தலைமை நிர்வாக அதிகாரியும் ஆவார். இவர் அபுதாபி குழுமத்தின் முன்னாள் தலைமை நிர்வாக அதிகாரியாவார். இது முன்னணி முதலீட்டாளராக தாபி குழுமத்தின் தலைமையிலான முதலீட்டாளர்களின் கூட்டமைப்பாகும்.  வாரிய ஆலோசனைக் குழுவின் முன்னாள் உறுப்பினர் மற்றும் வங்கி அல்பாலா நிறுவன வாரிய தணிக்கைக் குழு ஆகியவற்றிலும் பணியாற்றியுள்ளார். முன்னதாக, தாகிர் யூனியன் நேஷனல் வங்கியின் பொது மேலாளர் மற்றும் தலைமை நிர்வாக அதிகாரியாக பணியாற்றியுள்ளர்.

பாக்கித்தானில் வங்கி, நிதி ஆலோசனை மற்றும் முதலீடுகளின் பல்வேறு அம்சங்களில் இவர் வகித்த பங்கினை அங்கீகரிப்பதற்காக 2005 ஆம் ஆண்டில் பாக்கித்தானின் மிக உயர்ந்த சிவில் விருதுகளில் ஒன்றான சீதாரா-இ-இம்தியாஸ்  வழங்கி கௌரவிக்கப்பட்டார் . இவர் சமீபத்தில் பாக்கித்தான் முதலீட்டு வாரியத்தின் குழு உறுப்பினராக இருந்தார்.

## சாதனைகள்
தாகிர் நவம்பர் 1962 முதல் ஒரு தொழில் வங்கியாளராக இருந்துள்ளார். நிதி துறையில் நாற்பது ஆண்டுகளுக்கும் மேலான அனுபவத்தினால், தாகிர் கடந்த 12 ஆண்டுகளில் ஐக்கிய அரபு எமிரேட் அரச குடும்ப உறுப்பினர்கள் மற்றும் அவர்களது இணை முதலீட்டாளர்களுக்கு தனியார் பங்குகள் விற்பது மற்றும் வாங்குதல் முயற்சிகளை  அறிவுறுத்துவதற்கும் வழிநடத்துவதற்கும் கவனம் செலுத்தியுள்ளார். தாகிர் இப்பகுதியில் உள்ள ஆளும் குடும்பங்களின் பல்வேறு குடும்ப அலுவலகங்களின் ஒத்துழைப்பை ஊக்குவிப்பதற்கான ஒரு முன்னோடி ஆவார். இப்போது அபுதாபி குழு என்று அழைக்கப்படுகிறது.

முதலீட்டாளர்களின் அபுதாபி குழும கூட்டமைப்பின் கீழ், பாக்கிஸ்தானின் நிதி மற்றும் தொலைத்தொடர்பு துறைகளில் 3 பில்லியன் அமெரிக்க டாலர் மதிப்புள்ள வெளிநாட்டு நேரடி முதலீடுகளுக்கு திரு தாஹிர் நேரடியாக பொறுப்பேற்றுள்ளார். இது ஆப்பிரிக்கா மற்றும் சிஐஎஸ் ஆகியவற்றில் முதலீடுகளை தீவிரமாக வழிநடத்தியது. அங்குள்ள வங்கி மற்றும் தொலைத்தொடர்பு துறைகளில் குழு தனது இருப்பை விரிவுபடுத்த உதவுகிறது.

## விருதுகள்
தாகிர் அதிகபட்ச சிவில் விருது பெற்று கௌரவிக்கப்பட்டார். சித்தாரா-இ-இம்தியாஸ் என்ற விருது 2005 ஆகஸ்ட் 14 அன்று பாக்கித்தான் அதிபரால் வழங்கப்பட்டது. இவரது பங்களிப்பை அங்கீகரிக்கும் வகையில் இது வழங்கப்பட்டது. ஐக்கிய அரபு அமீரகம் மற்றும் பாக்கிஸ்தானுக்கு இடையில் வலுவான பொருளாதார உறவுகளை உருவாக்குவதற்கான தனது சேவைகளை ஒப்புக் கொண்ட இவர் உலகளாவிய பாக்கித்தான் விருதைப் பெற்றவராவார்.

## பொறுப்புகள்
தபி குழுமம் மற்றும் அபுதாபி குழுமத்தின் முதலீடுகள் பின்வருமாறு: வங்கி அல்பாலா, யுனைடெட் பேங்க் லிமிடெட், வாரிட் தொலை தொடர்பு (பாக்கித்தான், வங்காளதேசம், காங்கோ குடியரசு, உகாண்டா மற்றும் ஜார்ஜியா), வாட்டீன் தொலைதொடர்பு, கேஓஆர் ஸ்டாண்டர்ட் வங்கி (ஜார்ஜியா), ரசீன் தொழில் நுட்பங்கள், அல் ராசி உடல்நலம் மற்றும் தொழில்துறை, மருந்து மற்றும் நுகர்வோர் பிரதான துறைகளில் பிற முதலீடுகள் போன்றவை.

தாகிர் எச்.எச். ஷேக் நஹ்யான் பின் முபாரக் அல் நஹ்யானின் நலன்களை தனது குழு உறுப்பினர்கள் மூலமாகவும், தனி நபர் நிறுவனங்களை தீவிரமாக கண்காணித்து ஆலோசனை செய்வதன் மூலமாகவும் பிரதிநிதித்துவப்படுத்துகிறார்.

## குறிப்புகள்

பகுப்பு:வாழும் மக்கள்
ரிக் மெக்காஸ்கர்

**ரிச்சர்ட் பேட் மெக்கோஸ்கர்** (Richard Bede McCosker பிறப்பு: டிசம்பர் 11, 1946) நியூ சவுத் வேல்ஸின் இன்வெரலில் பிறந்த ஒரு முன்னாள் நியூ சவுத் வேல்ஸ் மற்றும் ஆஸ்திரேலியத்ன் துடுப்பாட்ட வீரர் ஆவார் .இவர் 25 தேர்வுத் துடுப்பாட்டப் போட்டிகள் மற்றும் 14 ஒருநாள் பன்னட்டுத் துடுப்பாட்டப் போட்டிகளை ஆத்திரேலியத் துடுப்பாட்ட அணிக்காக விளையாடியுள்ளார்

மெக்கோஸ்கர் 1975 முதல் 1982 வரை 25 தேர்வுத் துடுப்பாட்டப் போட்டிகள் மற்றும் 14 ஒருநாள் போட்டிகளில் வலது கை மட்டையாளராக விளையாடினார்.

1977 ஆம் ஆண்டில் மெல்போர்ன் துடுப்பாட்ட  மைதானத்தில் நடந்த நூற்றாண்டு தேர்வுத் துடுப்பாட்டப்  போட்டியில் இவர் விளையாடியதற்காக பரவலாக அறியப்படுகிறார்.அந்தப் போட்டியின் முதல் ஆட்டப் பகுதியில்  பாப் வில்லிஸின் எழும்பும் பந்தினால்  இவரது தாடை உடைக்கப்பட்டது. பின்னர் இரண்டாவது ஆட்டப் பகுதியில் முதலுதவி செய்து பத்தாவது இடத்தில் மட்டையாடினார் ராட் மார்ஷுடன் கூட்டாக ஒன்பதாவது இழப்பிற்கு 25, மற்றும் 54 ஓட்டங்கள்  எடுத்தார். இந்த போட்டியில் ஆஸ்திரேலியா 45 ஓட்டங்கள் வித்தியாசத்தில் வெற்றி பெற்றது.

இவர் உலக தொடர் துடுப்பாட்ட  அணியிலும் விளையாடினார், மேலும் 1976 ஆம் ஆண்டில் ஆண்டின் விஸ்டன் துடுப்பாட்ட  வீரராகவும் இருந்தார் .

## தொழில்
மெக்கோஸ்கர் இன்வெரலில் பிறந்தார். இவர் ஒரு வங்கியில் வேலை செய்வதற்காக தனது 21 ஆம் வயதில் இவர் சிட்னிக்கு சென்றார். இவர் 1973-74 இல் நியூ சவுத் வேல்ஸ் துடுப்பாட்ட அணிக்காக12 வது வீரராக தேர்ந்தெடுக்கப்பட்டார்  இவர் தனது அறிமுக முதல் தரத் துடுப்பாட்டப் போடியில் நூறு ஓட்டங்களை எடுத்தார்.

### தேர்வுத் துடுப்பாட்டம்

### அறிமுகம்

மெக்கோஸ்கர் 1974-75 ஆம் ஆண்டில் சிறப்பாக துடுப்பாட்டம் விளையாடி 682 ஓட்டங்கள்  எடுத்தார். வாலி எட்வர்ட்ஸுக்கு பதிலாக இங்கிலாந்துக்கு எதிரான நான்காவது தேர்வுத் துடுப்பாட்டப் போட்டியில் இவர் ஆஸ்திரேலிய அணியில் தேர்வு செய்யப்பட்டார். முதல் ஆட்டப் பகுதியில் 80 ஓட்டங்கள்  எடுத்தார், ஆனால் அந்தப் போட்டியில் விளையாடிய போது இவர்  காயமடைந்தார், இரண்டாவது ஆட்டத்தில் மட்டையாடவில்லை. .

ஐந்தாவது போட்டியில் இவர் 35 மற்றும் 11 ஓட்டங்களை எடுத்தார். 6 வது போட்டியில் இவர் 0 மற்றும் 76 ஓட்டங்கள்  எடுத்தார்.

உலகக் கோப்பை மற்றும் நான்கு தேர்வுத் துடுப்பாட்டப் தொடர்களில் விளையாடுவதற்காக இங்கிலாந்திற்குச் சுற்றுப்பயணம் செய்த அணியில் தேர்வு செய்யப்பட்டார்.

### 1975 ஆஷஸ்
உலகக் கோப்பையில், மெக்கோஸ்கர் இலங்கைத் துடுப்பாட்ட அணிக்கு எதிராக 73 ஓட்டங்கள்  எடுத்தார். மேற்கிந்தியத் தீவுகள்  துடுப்பாட்ட அணிக்கு எதிராக 0, அரையிறுதியில் இங்கிலாந்துத்  துடுப்பாட்ட அணிக்கு எதிராக 15  இறுதிப் போட்டியில் 7 ஓட்டங்கள் எடுத்தார்.

1975 ஆஷசின் முதல் மூன்று தேர்வுத் துடுப்பாட்டப் போட்டிகளில் மெக்கோஸ்கர் 59,  29 மற்றும் 79   மற்றும் 0 மற்றும் இறுதிவரை ஆட்டமிழக்காமல் 95 ஆகிய ஓட்டங்களை எடுத்தார். ஆடுகளம் விளையாடப் போதுமானதாக இல்லாததால் இறுதி ஒருநாள் போட்டி நடைபெறவில்லை. எனவே அந்தப் போட்டியில் இறுதிவரை ஆட்டமிழக்காமல் 95* ஓட்டங்கள் எடுத்தார்.

இருப்பினும் நான்காவது தேர்வுத் துடுப்பாட்டப் போட்டியில் இவர் தனது முதல் தேர்வுத் துடுப்பாட்ட நூறு ஓட்டங்களை எடுத்தார். அந்தப் போட்டியில் இவர் 127 ஓட்டங்களை எடுத்தார்.

## சான்றுகள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1946 பிறப்புகள்
அனிதா ராதாகிருஷ்ணன்

**அனித்தா ராதாகிருஷ்ணன்** (*Anitha Radhakrishnan*)  தமிழக அரசியல்வாதி ஆவார். தமிழக அமைச்சரவையில் கால்நடை வளம் மற்றும் வீட்டுவசதி மற்றும்  நகர்ப்புற வளர்ச்சித்துறை துறை அமைச்சராக பணியாற்றியவரும். தற்போது மீன் வளத்துறை, மீனவர் நலத்துறை மற்றும் கால்நடை பராமரிப்புத்துறை அமைச்சராகவும் உள்ளவராவார். திராவிட கொள்கையில் பற்று கொண்ட இவர், திராவிட முன்னேற்றக் கழகத்தின் தூத்துக்குடி தெற்கு மாவட்ட செயலாளராக முக்கியப் பங்கு வகிக்கின்றார்.

அனித்தா ராதாகிருஷ்ணன் தூத்துக்குடி மாவட்டம் திருச்செந்தூர் அருகே உள்ள தண்டுப்பத்து கிராமத்தில் 1952ஆம் ஆண்டு செப்டம்பர் 19ல் பிறந்தார்.

திருச்செந்தூர் சட்டமன்றத் தொகுதியிலிருந்து 2001 , 2006 ஆகிய இரு முறை  அனைத்திந்திய அண்ணா திராவிட முன்னேற்றக் கழகம் சார்பிலும், 2010 இடைத்தேர்தல், 2011, 2016, 2021ஆகிய நான்கு  முறை திராவிட முன்னேற்றக் கழகத்தின் சார்பில்  தமிழ் நாடு சட்டமன்றப் பேரவை உறுப்பினராக, தேர்ந்தெடுக்கப்பட்டார். கால்நடை வளம் மற்றும் வீட்டுவசதி மற்றும்  நகர்ப்புற வளர்ச்சித்துறை துறை அமைச்சராகவும்  பணியாற்றியுள்ளார்.

ஆரம்பத்தில் அனைத்திந்திய அண்ணா திராவிட முன்னேற்றக் கழகத்திலும், 2001 சட்டப்பேரவைத் தேர்தலில் திருச்செந்தூர் தொகுதியில் போட்டியிட்டு வெற்றிபெற்றவுடன் தொடர்ந்து தூத்துக்குடி தெற்கு மாவட்டச் செயலாளர், ஒருங்கிணைந்த தூத்துக்குடி மாவட்டச் செயலாளர், மாநில அமைச்சர் என படிப்படியாக வளர்ச்சி அடைந்தவர்.  8 ஆண்டுகள் தூத்துக்குடி மாவட்ட அதிமுகவில் அசைக்க முடியாத சக்தியாக இருந்து வந்தார்.

2009 ல் அதிமுகவிலிருந்து வெளியேற்றப்பட்ட பின்னர், ராதாகிருஷ்ணன் திராவிட முன்னேற்றக் கழகத்தின்  அழைப்பை ஏற்றுக்கொண்டு திராவிட முன்னேற்றக் கழகத்தில், சேர்ந்தார்.  2016ம் ஆண்டு திருச்செந்தூர் சட்டமன்றத் தொகுதியிலில் திமுக சார்பில் போட்டியிட்டு அதிமுக கூட்டணியில் போட்டியிட்ட நடிகர் சரத்குமாரை வென்றார்.

2021 தமிழ்நாடு சட்டமன்றத் தேர்தலில்  மீண்டும் திருச்செந்தூர் தொகுதியில் வெற்றிப்பெற்று தமிழகத்தின் மீன்வளம், மீனவர் நலன் மற்றும் கால்நடை பராமரிப்புத்துறை அமைச்சரானார்.
## குற்ற வழக்குகள்
### சொத்து குவிப்பு வழக்கு
அனிதா ராதாகிருஷ்ணன் மீது வருமானத்திற்கு அதிகமாக ரூபாய் 4.90 கோடி மதிப்பு சொத்து சேர்த்ததாக தமிழ்நாடு அரசு லஞ்ச ஒழிப்பு துறை தொடர்ந்த வழக்கு விசாரணையில்,  தங்களையும் ஒரு மனுதாராராக சேர்க்கக் கோரி  அமலாக்க இயக்குனரகம் தூத்துக்குடி மாவட்ட நீதிமன்றத்தில் மனுதாக்கல் செய்துள்ளது. அமலாக்க துறையின் மனு மீது 19 ஆகஸ்டு 2023 அன்று மாவட்ட நீதிமன்ற நீதிபதி தனது உத்தரவை தெரிவிக்க உள்ளார்.

### கொலை வழக்கு
1 மார்ச் 2011 அன்று  ஆறுமுகநேரி திமுக செயலாளர் கே. எம். சுரேஷை ஒரு கும்பல் கொலை செய்ய வழக்கில் அனிதா ராதாகிருஷ்ணனை குற்றவாளியாக காவல் துறை சேர்த்து, தூத்துக்குடி மாவட்ட அமர்வு நீதிமன்றத்தில் விசாரிக்கப்பட்டது. அமைச்சர் அனிதா ஆர். ராதாகிருஷ்ணனை கொலை முயற்சி வழக்கில் ஆதாரம் இல்லாத காரணத்தால் நீதிமன்றம் 18 சூலை 2023 அன்று விடுதலை செய்தது.
## இதனையும் காண்க
* மக்கள் பிரதிநிதிகளுக்கான சிறப்பு நீதிமன்றங்கள்

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு அமைச்சர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தூத்துக்குடி மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
சீமோர் நர்ஸ்

**சீமோர் மெக்டொனால்ட் நருசு** (Seymour MacDonald Nurse 10 நவம்பர் 1933 – 6 மே 2019) ஒரு முன்னாள்  பார்படோசு துடுப்பாட்ட வீரர் ஆவார். 1960 மற்றும் 1969 க்கு இடையில் மேற்கிந்தியத் தீவுகள் துடுப்பாட்டப் அணிக்காக 29 தேர்வுத் துடுப்பாட்டப் போட்டிகளில் இவர் விளையாடினார். அதிரடி மட்டையாளராகக் கருதப்படும் இவர் 1969 ஆம் ஆண்டில் ஓய்வினைப் பெற்றார். இவர் இதுவரையில் 29 தேர்வுத் துடுப்பாட்டப் போட்டிகளில் விளையாடி 2523 ஓட்டங்கள் எடுத்தார். இதில் அதிகபட்சமாக 258 ஓட்டங்களை அதிகபட்சமாக எடுத்தார். 141 முதல் தரத் துடுப்பாட்டப் போட்டிகளில் விளையாடி 9489 ஓட்டங்களை எடுத்தார். இதில் அதிகபட்சமாக 258 ஓட்டங்களை எடுத்தார்.

## ஆரம்பகால வாழ்க்கை மற்றும் தொழில்
நர்ஸ் 10 நவம்பர் 1933 அன்று பார்படோஸின் செயிண்ட் மைக்கேலில் பிறந்தார். ஒரு வறுமையான பின்னணியினைக் கொண்டவரான இவர்,  ஒரு தச்சரின் மகன் ஆவார். இவருக்கு ஒரு சகோதரன் மற்றும் இரண்டு சகோதரிகள் உள்ளனர். இவர் குடும்பத்தில் இளைய மகன் ஆவார். அவரது அண்ணன் சின்க்ளேர் ஒரு நேர்ச் சுழல் பந்து வீச்சாளர் ஆவார். துவக்கத்தில் துடுப்பாட்டப் போட்டிகளில் ஆர்வத்தைக் காட்டினார், ஆனால் விளையாட்டைத் தொடரவில்லை. நர்ஸ் செயின்ட் ஸ்டீபன்ஸ் பாய்ஸ் பள்ளியில் பள்ளிக்குச் சென்றார், அங்கு அவர் கால்பந்து மற்றும் துடுப்பாட்டப் ஆகிய இரண்டிலும் சிறந்து விளங்கினார். காலில் ஏற்பட்ட கடுமையான காயத்தினால் இவர் காலப்ந்து விளையாட்டில் இருந்து ஓய்வு பெற்றார். 16 ஆம் வயதில் இவர் பள்ளியில் இருந்து விலகினார். ஆனால் தனது முடிவிற்காக பின்னர் வருந்தினார்.

வறுமையான பின்னணியில் இருந்து வந்த நர்ஸ் இவர் பார்படோசு துடுப்பாட்ட அணிக்காக தனது உள்ளூர் துடுப்பாட்ட வாழ்க்கையினைத் துவங்கினார். பின்னர் இவர் பே ஸ்ட்ரீட் பாய்ஸ் சங்கத்தில் விளையாடினார்.இங்கு முன்னாள் வீரர்களான  கார்பீல்ட் சோபர்ஸ் மற்றும் ஹன்ட் ஆகியோர் இந்தச் சங்கத்தில் விளையாடியுள்ளனர். இங்கு சிறப்பாக தனது திறமையினை வெளிப்படுத்திய இவர் , பின்னர் எம்பயர் துடுப்பாட்ட சங்கத்தில் விளையாடினார்.எவர்டன் வீக்ஸை அவர் அங்கு சந்தித்தார்.

ஜூலை 1958 இல் ஜமைக்காவின் கிங்ஸ்டனில் உள்ள மெல்போர்ன் ஓவலில் ஜமைக்காவிற்கு எதிராக தனது முதல் தரத் துடுப்பாட்டப் போட்டியில் அறிமுகமான நர்ஸ் தனது 25 வயது வரை பார்படோஸிற்காக விளையாடவில்லை. முதல் ஆட்டப் பகுதியில் நர்ஸ் 21 ஓட்டங்கள் எடுத்தார். அதைத் தொடர்ந்து இரண்டாவது ஆட்டப் பகுதியில் 35 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார்.அந்தப் போட்டியில் பார்படோசு துடுப்பாட்ட அணி  6 ஓட்டங்கள் வித்தியாசத்தில் தோல்வி அடைந்தது. அந்த மாத இறுதியில் சபினா பார்க் அரங்கத்தில் நடந்த ஜமைக்காவுக்கு எதிரான இரண்டாவது போட்டியில், நர்ஸ் தனது முதல், முதல் தரத் துடுப்பாட்டப் போட்டி நூறு ஓட்டகங்களை அடித்தார். அந்தப் போட்டியில் இவர் இறுதிவரை ஆட்டமிழக்காமல் 128 ஓட்டங்கள் எடுத்தார். அடுத்த ஆண்டில் இங்கிலாந்துத் துடுப்பாட்ட அணிக்கு எதிரான  சுற்றுப்பயணத்தில் இங்கிலாந்துத் துடுப்பாட்ட  அணிக்கு எதிராக நர்ஸ் 213 ஓட்டங்கள் எடுத்தார். கேரி சோபர்ஸுடன் இணைந்து  306 ஓட்டங்கள் எடுத்தார்.

## சான்றுகள்

பகுப்பு:விசுடென் துடுப்பாட்டக்காரர்கள்
பகுப்பு:2019 இறப்புகள்
பகுப்பு:1933 பிறப்புகள்
பிரதான் மந்திரி கிசான் சம்மான் நிதி

**பிரதான் மந்திரி கிசான் சம்மான் நிதி** (*Pradhan Mantri Kisan Samman Nidhi*) என்பது இந்திய அரசாங்கத்தின் ஒரு திட்டமாகும். இதில் அனைத்து சிறு மற்றும் குறு விவசாயிகளுக்கும் குறைந்தபட்ச வருமான ஆதரவாக ஆண்டுக்கு,   நிதி உதவி அளிக்கப்படும். இந்த திட்டத்தை 2019 பிப்ரவரி முதல் நாள் இந்தியாவின் இடைக்கால இடைக்கால நிதியறிக்கையின் போது பியுஷ் கோயல் அறிவித்தார். இந்த திட்டத்திற்கு ஆண்டுக்கு,     செலவாகும். இத்திட்டம் திசம்பர் 2018 முதல் நடைமுறைக்கு வந்தது.  தகுதிவாய்ந்த ஒவ்வொரு விவசாயிக்கும் ஆண்டுக்கு,  6,000 மூன்று தவணைகளில் நேரடியாக அவர்களின் வங்கிக் கணக்குகளில் செலுத்தப்படும்.

## வரலாறு
இந்த திட்டத்தை முதன் முதலில் தெலங்காணா அரசு ரைத்து பந்து என்ற பெயரில் செயல்படுத்தியது, அங்கு ஒரு குறிப்பிட்ட தொகை தகுதியான விவசாயிகளுக்கு நேரடியாக வழங்கப்படுகிறது. இத்திட்டம் வெற்றிகரமாக செயல்படுத்தப்பட்டதற்காக உலக வங்கி உட்பட  பல்வேறு அமைப்புகளிடமிருந்து பாராட்டுக்களைப் பெற்றது. வேளாண் கடன் தள்ளுபடியை விட இந்த திட்டத்தில் செலவிடுவது   சிறந்தது  என்று பல பொருளாதார வல்லுநர்கள் தெரிவித்தனர். இந்த திட்டத்தின் நேர்மறை விளைவுகளைக் கண்டு, இந்திய அரசு இதை நாடு முழுமைக்குமான திட்டமாக செயல்படுத்த விரும்பியது  2019  பிப்ரவரி 1, அன்று இந்தியாவின் இடைக்கால நிதியறிக்கையின் போது பியூஷ் கோயாலால் இத்திட்டம் அறிவிக்கப்பட்டது.   

2019  பெப்ரவரி 24  அன்று நரேந்திர மோதி உத்தரபிரதேசத்தின் கோரக்பூரில் முதல் தவணை தொகையாக ₹ 2,000 தலா ஒரு கோடி விவசாயிகளின் வங்கிக்கணக்குகளில் செலுத்தியதன் மூலம் இந்த திட்டத்தை தொடங்கிவைத்தார்.    

இத்திட்டத்தின் கீழ் சேர விவசாயிகள் பொது சேவை மையங்களை அணுக வேண்டும். தங்களுடைய நில உடைமை ஆவணங்களான, கணினி பட்டா, அல்லது சிட்டா, வங்கிக்கணக்குப் புத்தக நகல், ஆதார் அட்டையின் நகல், குடும்ப அட்டை நகல் ஆகிய ஆவணங்களோடு தொலைபேசி எண்ணையும் கொண்டு செல்லவேண்டும்.   

## புள்ளிவிவரம்

PM-KISAN இன் கீழ் 18வது தவணையின் போது (ஆகஸ்ட் 2024-நவம்பர் 2024) பயனடைந்த பயனாளிகளின் எண்ணிக்கை.

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:2019 இல் இந்தியா
பகுப்பு:மோதி ஆட்சியின் திட்டங்கள்
பகுப்பு:இந்திய அரசின் திட்டங்கள்